
24-TA-1577: Rīkojuma projekts (Vispārīgais)
Par Liepājas valstspilsētas nekustamā īpašuma Klāva Ukstiņa ielā 30, Liepājā, pārņemšanu valsts īpašumā
TA saskaņojamie dokumenti
Rīkojuma projekts 1.0
Anotācija (ex-ante) 1.0
MK sēdes protokollēmuma projekts 1.0
Atzinuma sniedzējs
Finanšu ministrija
Atzinums iesniegts
22.07.2024.
Atzinuma sniegšanas termiņš
25.07.2024.
Saskaņošanas rezultāts
Nesaskaņots
Pieejamības statuss
Vispārpieejams

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotācijas 1.3.apakšpunkta Risinājuma apraksta daļā norādīts, ka gadījumā, ja ģimeniskai videi pietuvināta sociālā pakalpojuma sniegšanas infrastruktūras izveide nebūs iespējama, Nekustamais īpašums tiks atdots atpakaļ Liepājas valstspilsētas pašvaldībai."
No papildus dokumentos norādītā secināms, ka valsts sabiedrība ar ierobežotu atbildību “Šampētera nams” informē, ka saskaņā ar izsludinātā publiskā iepirkuma “Divu būvprojektu izstrāde 3D BIM vidē un to autoruzraudzība” ID Nr.ŠN 2023/22-3D BIM nolikumu ģimeniskai videi pietuvināta sociālā pakalpojuma sniegšanas infrastruktūras izveides projekta ietvaros uz vienas zemes vienības plānots izbūvēt divas vienstāvu ēkas – vienas ēkas platība robežās no 280 kv.m līdz 380 kv.m, otras ēkas platība robežās no 140 kv.m līdz 240 kv.m. Izbūvēto ēku plānotais lietošanas veids saskaņā ar Ministru kabineta 2018. gada 12. jūnija noteikumiem Nr.326 “Būvju klasifikācijas noteikumi” ir 1130 – dažādu sociālo grupu kopdzīvojamās mājas un telpu grupas.
Lūdzam anotāciju papildināt ar informāciju kādā sastāvā nekustamais īpašums tiks atdots atpakaļ Liepājas valstspilsētas pašvaldībai gadījumā, ja plānotā infrastruktūras izveide būs iesākta vai daļēji izbūvēta. Izbeidzoties nepieciešamībai Nekustamais īpašums tiks atdots atpakaļ Liepājas valstspilsētas pašvaldībai, ievērojot Civillikuma 850. pantā noteikto, ka būve ir atzīstama par nekustamā īpašuma sastāvā ietilpstošās zemes vienības blakus lietu, ir nesaraujami saistīta ar šo zemes vienību un atbilstoši Civillikuma 853. pantam ir atsavināma kopā ar galvenajām lietām. 

